Document ID: 32004R1111

KOMMISSIONENS FORORDNING (EF) Nr. 1111/2004
af 14. juni 2004
om ændring af forordning (EF) nr. 2199/2003 om overgangsbestemmelser for anvendelse i 2004 af Rådets forordning (EF) nr. 1259/1999 for så vidt angår den generelle arealbetalingsordning i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og
ud fra følgende betragtninger:
(1)
Ved Kommissionens forordning (EF) nr. 2199/2003 (1) blev der fastsat overgangsbestemmelser for anvendelse i 2004 af den generelle arealbetalingsordning. I artikel 4 fastsættes det således, at den dato, på hvilken en landbruger senest skal indgive sin ansøgning, fastsættes af den nye medlemsstat, men at den kan ikke være senere end den 15. juni 2004, samt at ændringer af ansøgninger foretages senest den 15. juni 2004.
(2)
I nogle nye medlemsstater kan landbrugere få problemer med at anvende den nye støtteordning, og de vil måske ikke kunne indgive ansøgninger senest den 15. juni 2004. Med virkning fra den 15. juni 2004 bør det derfor fastsættes, at de pågældende nye medlemsstater vil kunne fastsætte en ny frist for indgivelse af ansøgninger, som ikke kan være senere end den 15. juli 2004. Sidste frist for ændringer af ansøgninger bør derfor også udsættes til den 15. juli 2004. Forordning (EF) nr. 2199/2003 bør ændres.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
Artikel 4 i forordning (EF) nr. 2199/2003 affattes således:
»Artikel 4
Ansøgning om den generelle arealbetaling
1. For at kunne modtage den generelle arealbetaling skal en landbruger inden en dato, der skal fastlægges af den nye medlemsstat, men som ikke kan være senere end den 15. juli 2004, til myndighederne indgive en ansøgning med angivelse af de støtteberettigede arealer ifølge de betingelser, der er omhandlet i artikel 143b, stk. 5, i forordning (EF) nr. 1782/2003.
2. Ved ændringer af ansøgninger, jf. artikel 8, stk. 1, i forordning (EF) nr. 2419/2001, om den generelle arealbetaling fastsætter medlemsstaten den dato, der er omhandlet i artikel 8, stk. 2, i forordning (EF) nr. 2419/2001, til en dato, som ikke kan være senere end den 15. juli 2004.
3. Ansøgningen om den generelle arealbetaling behandles som en støtteansøgning som omhandlet i artikel 2, litra i), i forordning (EF) nr. 2419/2001.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 15. juni 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 2004.

Labels: 15
5
6